**Лаі́к Рэмі́** (фр.: Loïc Rémy; нар. 2 студзеня 1987, Рыё-ла-Пап, Францыя) — французскі футбаліст, нападнік. Ігрок нацыянальнай зборнай Францыі (2009—2014).

Клубная кар’ера
---------------

Рэмі пачаў сваю кар’еру ў моладзевай камандзе «АСПТТ Ліён». Там яго знайшлі скаўты клуба «Ліён», якія запрасілі маладога футбаліста да сябе. Пасля некалькіх гадоў у акадэміі клуба 11 кастрычніка 2006 года Рэмі падпісаў свой ​​першы прафесійны кантракт тэрмінам на 3 гады. Праз 3 дні, 14 кастрычніка, дэбютаваў у асноўным складзе каманды ў матчы супраць «Сент-Эцьена», замяніўшы на 73 хвіліне Сільвена Вільтора. У 2008 годзе, не маючы дастатковай гульнявой практыкі, Лаік на правах арэнды перайшоў у склад клуба «Ланс».

5 чэрвеня 2008 года Рэмі перайшоў у склад «Ніцы». Сума трансферу склала 8 млн еўра, стаўшы найбуйнейшай у гісторыі клуба. Ігрок дэбютаваў у складзе новай каманды 9 жніўня ў матчы супраць «Гаўра», у якім яго каманда трывала паражэнне з лікам 0:1. У наступных 6 гульнях Рэмі забіў 6 галоў, у лік якіх увайшоў мяч у браму свайго былога клуба, «Ліёна». Надалей Лаік паказваў выдатную гульню, дзякуючы чаму быў запрошаны ў «Марсель». Сума трансферу не была выкрытая, аднак, паводле некаторых звестак, яна ацэньваецца ў 15 млн еўра.

13 студзеня 2013 года Рэмі афіцыйна далучыўся да складу англійскага клуба «Куінз Парк Рэйнджэрс», які на той час імкнуўся захаваць месца ў Прэм’ер-лізе, аднак паводле вынікаў сезона клуб вылецеў у дывізіён ніжэй. 5 жніўня ігрок на правах арэнды перайшоў у клуб «Ньюкасл Юнайтэд». Пасля цудоўных выступаў за «Ньюкасл» у 2014 годзе ігрок вярнуўся ў «Куінз Парк Рэйнджэрс», які зноў патрапіў у Прэм’ер-лігу, аднак у хуткім часе перайшоў у «Чэлсі». У лонданскім клубе Лаік стаў звычайна выхадзіць на замену Дыегу Коста ў канцы матча.

30 жніўня 2016 года на правах арэнды перайшоў у «Крыстал Пэлас». 1 верасня 2017 года, пакінуўшы «Чэлсі», падпісаў двухгадовы кантракт з іспанскім «Лас-Пальмасам». У студзені 2018 года з-за канфлікту з галоўным трэнерам адправіўся ў арэнду ў «Хетафэ». У ліпені 2018 года стаў іграком «Ліля».

У жніўні 2020 года перайшоў у турэцкі «Рызеспор», а ў лютым 2022 года далучыўся да клуба «Адана Дэмірспор», дзе гуляў да канца сезона 2021/22. У лютым 2023 года падпісаў кантракт з «Брэстам». Пакінуў клуб летам 2023 года, а ў кастрычніку 2023 года абвясціў пра завяршэнне прафесійнай кар’еры.

Міжнародная кар’ера
-------------------

24 сакавіка 2008 года з-за траўмы Цьеры Анры Рэмі ўпершыню быў выкліканы ў склад зборнай Францыі на таварыскія гульні супраць зборнай Англіі і Малі. Рэмі выйшаў на поле ў матчы супраць зборнай Малі, замяніўшы на 54-й хвіліне сустрэчы Саміра Насры. 9 кастрычніка 2010 года Лаік забіў першы мяч за зборную, паразіўшы браму зборнай Румыніі ў адборачным раўндзе да чэмпіянату Еўропы 2012.

Дасягненні
----------

**«Ліён»**:

* Чэмпіён Францыі (2): 2007, 2008
* Уладальнік Суперкубка Францыі: 2007

**«Марсель»**:

* Уладальнік Кубка французскай лігі: 2011
* Уладальнік Суперкубка Францыі: 2011

**«Чэлсі»**:

* Чэмпіён Англіі: 2015
* Уладальнік Кубка Футбольнай лігі: 2015

Крыніцы
-------

1. ↑  Loïc Rémy // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  LOIC REMY // Argentine Soccer Database<a href='https://wikidata.org/wiki/Track:Q19368470'></a>
3. ↑
4. ↑  Nice: Arrivée de Rémy (фр.).  Football365. Архівавана з першакрыніцы 29 мая 2009.
5. ↑  Marseille set to seal £12.4m deal for Nice striker Loïc Rémy (англ.).  The Guardian.
6. ↑  «Кристал Пэлас» арендовал у «Челси» Реми (руск.). *by.tribuna.com*.
7. ↑  Реми подписал двухлетний контракт с «Лас-Пальмас» (руск.). *by.tribuna.com*.
8. ↑  Реми перешел в «Хетафе» (руск.). *by.tribuna.com*.
9. ↑  Лоик Реми перешел в «Лилль» (руск.). *by.tribuna.com*.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Лаік Рэмі

|  |  |
| --- | --- |
| ⚙️   Тэматычныя сайты | AS.com · BDFA · BDFutbol · ESPNFC.com · eu-football.info (ігрок) · FBref.com · FootballDatabase.eu · Fussballdaten.de · L’Équipe · LFP · National Football Teams.com · Soccerbase (ігрок) · Soccerway · playmarkerstats.com (ігрок) · Transfermarkt (ігрок) · worldfootball.net (ігрок) · ТФФ (ігрок) · УЕФА |

| ⛭Зборная Францыі — Чэмпіянат свету 2014 |
| --- |
| Сцяг Францыі | 
* 1 Льярыс (б) (к)
* 2 Дэбюшы
* 3 Эўра
* 4 Варан
* 5 Сако
* 6 Кабай
* 7 Кабеля
* 8 Вальбуэна
* 9 Жыру
* 10 Бензема
* 11 Грызман
* 12 Мавуба
* 13 Мангала
* 14 Мацюідзі
* 15 Санья
* 16 Руф'е (б)
* 17 Дзінь
* 18 Сісако
* 19 Пагба
* 20 Рэмі
* 21 Касельні
* 22 Шнедэрлен
* 23 Ландро (б)
* трэнер: Дзідзье Дэшам

 |